cyanic-selkie/wikianc huggingface dataset:
Minnesegmentsfeil
En minnesegmentsfeil (engelsk: segmentation fault, ofte forkortet til segfault) er en bestemt feilsituasjon som kan oppstå under kjøring av programvare. En minnesegmentsfeil oppstår når en prosess forsøker å aksessere en minneposisjon utenfor sitt tillatte område, eller forsøker å aksessere dette minnet på en måte den ikke har tillatelse til (f.eks. å prøve å skrive til et skrivebeskyttet område).
UNIX-programmerere bruker ofte begrepet synonymt med «segmentation violation» og det tilknyttede signalet, SIGSEGV.
På Microsoft Windows brukes begrepet «General protection fault».
Eksempel
Her er et eksempel på hvordan man kan skrive et program i ANSI C som skaper en minnesegmentsfeil:
#include <string.h> int main {   memset((char *)0x0, 42, 200); }
Om man kompilerer og kjører dette på Linux, får man følgende:
% gcc -o segfault segfault.c % ./segfault Minnesegmentsfeil %
Backtrace fra gdb:
Program received signal SIGSEGV, Segmentation fault. 0x40089357 in memset from /lib/libc.so.6 (gdb) bt #0  0x40089357 in memset  from /lib/libc.so.6 #1 0x40012280 in _rtld_global  from /lib/ld-linux.so.2 #2 0x080483b0 in main
Anna Hutchison
Anna Hutchison (født 8. februar 1986 i Auckland i New Zealand) er en newzealandsk skuespiller.
Skuespilleren hadde sin spillefilmdebut i rollen som Jules Louden i skrekkfilmen The Cabin in the Woods (2012). Filmen handler om en gruppe studenter som under et opphold på en hytte i skogen blir angrepet av fjernstyrte zombier.
Daniel Horner
Daniel Horner er en amerikansk sportsskytter og instruktør som ble nummer fire i Production-divisjonen i 2008 IPSC Handgun World Shoot. I 2009 kom han på 6. plass i det europeiske IPSC-riflemesterskapet i Open-divisjonen. Daniel skyter varierte typer konkurranser innen dynamisk sportsskyting med hovedvekt på multigun, og har vunnet Tactical-divisjonen i det amerikanske USPSA Multigun-mesterskapet 10 ganger (2007, 2009, 2010, 2011, 2012, 2014, 2015, 2016, 2017 og 2018). Horner konkurrerte for US Army Marksmanship Unit fra 2005 til 2018, da han gikk over til Team SIG Sauer. Han har også 4 ganger vunnet 3-Gun Nation Pro Series, og er 2 ganger amerikansk IDPA-mester.
Daniel har ogås deltatt på flere skarpskytter-konkurranser, og har 4 ganger vunnet Mammoth Sniper Competition (fra 2012 til 2015, hvorav 3 ganger med Tyler Payne som makker og 1 gang med konen Candice Horner som makker ). I 2012 kom han på førsteplass i lagkonkurransen i International Sniper Competition, og i 2014 på førsteplass i lagkonkurransen i USASOC International Sniper Competition, begge med Tyler Payne som makker.
Liste over vinnere av World Cup-renn i skiskyting i Norge
Verdenscupen i Skiskyting ble for første gang arrangert i 1984. Kvinnene kom med fra 1988. VM og OL er en del av verdenscupen.
Eksterne lenker
IBUs Database
Krattmålere
Krattmålere (Lampropteryx spp.) er en slekt av sommerfugler som tilhører familien egentlige målere (Geometridae). Av de 10 – 11 beskrevne artene forekommer vårkrattmåler og glanskrattmåler i Europa, begge også i Norge.
Craven County
Craven County er et fylke i den amerikanske delstaten Nord-Carolina.
Kramvigbrygga
Kramvigbrygga er et tidligere forretningslokale i Sørreisa som idag er museum og en del av Midt-Troms Museum. Bygningen ble i 1998 overdratt vederlagsfritt fra M.A. Kramvig A/S til Sørreisa kommune, med sikte på at kommunen og regionmuseet skulle restaurere brygga.
Gjennom tilskudd fra regionmuseet, fylkeskommunen og kommunen har det blitt mulig å sette bygningens førsteetage istand gjennom et omfattende restaureringsarbeid som ble ferdigstilt i 2009.
Huset ble bygget i 1887 som pakkhus for Reisen Forbrugerforening som drev landhandel her. I 1891 ble eiendom, hus og varebeholdning solgt til handelsbetjent Martin Anton Kramvig. Firmaet M.A. Kramvig drev handelsvirksomhet i bygningen fram til 1975.
Bygningen er oppført i bindingsverk i 2,5 etasjer. I flere omganger har den opprinnelige bygningskroppen fått flere tilbygg, hvor den siste skjedde i 1950-årene. I dag framstår den som en sammenhengende bygning i sveitserstil.
Brygga har sin egen venneforening – «Kramvigbryggas venner».
Kramvigbrygga er Sørreisa kommunes tusenårssted, og det statlige tilskuddet kommunen fikk i denne forbindelsen ble brukt til innvendig opprusting av brygga.
Jan-Robert Henriksen
Jan-Robert Henriksen (født 3. november 1958), tidligere kjent under artistnavnet Yann-Robert, er en norsk underholdningsartist, buktaler, komiker, foredragsholder og tekstforfatter. Han gir ut krimbøker under pseudonymet JR Henrixen.
Jan-Robert Henriksen er opprinnelig utdannet som etterforsker i politiet.
Underholdningsartist
Han startet artistvirksomheten i 1985 og har hatt mer enn 3200 forestillinger. Fra 1988 til 1995 turnerte han for Forsvaret. Fra 1990 til 1995 arbeidet han på Color Lines cruiseferger. Siden 1995 har han blant annet operert i bedriftsmarkedet og også produsert flere egne helaftens teatershows. Henriksen har blant annet spilt showet «VILLANDEN i festrus» og «008 fyrer løs» på scener i Oslo som LATTER, Chat Noir, Scandinavia Scene og Edderkoppen. Begge forestillinger er også vist i redigert utgave på TV 2.
Jan-Robert har ved tre anledninger besøkt USA som skandinavisk representant på buktalerkongresser. I sin karriere har Jan-Robert Henriksen hatt over 60 TV-opptreder og tre egne TV-show. TV 2 har også laget en egen humordokumentar om ham.
Forfatter
Han har skrevet flere bøker: to humorbøker om hunder, Snuser i Skrevet – kunsten å mobbe hundeiere (nyutgivelse med tittelen: Menneskets beste venn?) av 1999. En fagbok om presentasjonsteknikk og humorboken LIVET...lissom.. (2009).
I 2018 ga han ut sin første krimbok. Boken har tittelen De udugelige. Dette var første bok i en serie krimbøker der de samme politifolkene er gjennomgangsfigurer. Som krimforfatter bruker han sin bakgrunn som politietterforsker og jurist. Krimbøkene gis ut under pseudonymet JR Henrixen. Krimseriens mest solgte bok har tittelen Stålrosen, den ble utgitt i 2019. I 2020 ga han ut Nattklovnen i samme serie. I løpet av 2021 er det planlagt en krimbokserie for barn. I 2022 utkom bok nr fire i krimserien - Kunsten å røve. Romanen har høstet flere 6-ere på terningen.
Christen Pram
Christen Henriksen Pram (født 4. september 1756, død 28. november 1821) var en dansk-norsk dikter, embedsmann, tidsskriftredaktør og sosialøkonomisk forfatter.
Christen Pram ble født i Lesja i Gudbrandsdalen, hvis foreldre var Hans Frederik Pram og Olava Maria (hennes pikenavn var de Stockfleth). Faren var dansk og kapellan, moren norsk og prestedatter. I 1765 ble faren forflyttet til Slagslunde nord på Sjælland. Etter å ha fått undervisning hjemme, avla Christen Pram examen artium i 1772 og studerte så juss. Etter studiene var Pram først huslærer i tre år. Deretter ble han embedsmann og hadde flere ulike stillinger inntil han i 1802 ble justisråd og i 1810 etatsråd. Pram var også medlem av Norske Selskab.
Reiser i Norge
I løpet av årene 1804–1806 foretok embetsmannen og forfatteren C. H. Pram to omfattende reiser i Norge på vegne av Kommersekollegiet i København, hvorved formålet med reisene var å samle opplysninger om økonomiske forhold i Norge. Som kunne danne grunnlaget for økede skatter på befolkningen i den nordre riksdelen.
Den første reisen varte fra juni 1804 til februar 1805. Turen gikk nordover gjennom Gudbrandsdalen til Trondhjem, hvorfra han reiste ut til Ørlandet og nedover Mørekysten. Her hadde han et helt spesifikt oppdrag: Han skulle undersøke virkningene av tangbrenningen, en virksomhet som hadde skapt store konflikter. På tilbakereisen besøkte han blant annet Kongsberg, Christiania og byene i Vestfold og Østfold.
Den andre reisen varte fra juli 1805 til mars 1806. Denne gang gikk turen gjennom Buskerud og Telemark, via Setesdal og videre til Rogaland og Etne i Sunnhordland. På tilbakereisen reiste han langs kysten av Agdesiden.
Prams rapporter gir opplysninger om svært mange sider at livet i Norge på begynnelsen av 1800-tallet. Alle sider av næringslivet var det som i første rekke opptok ham, men han tok også opp en rekke andre emner som f.eks. boligforhold, kosthold og klesdrakter. Vi får også et innblikk i hvordan det var å ta seg fram på norske veier på begynnelsen av 1800-tallet.
Pram skrev en rekke bøker, dels skjønnlitterære, han regnes som Norges første romanforfatter, men han skrev også bøker knyttet til sitt arbeid. Pram var med og stiftet tidsskriftet Minerva som han også redigerte. Pram var en forkjemper for jødenes rettigheter og kan ha influert Henrik Wergeland i dette spørsmålet.
VL Pyry
VL Pyry (norsk:Snøstorm) var et finsk lav-vinget, to-seters jagerfly, bygget av den statlige flyfabrikken (Valtion lentokonetehdas) for bruk av Finlands flyvåpen. Pyry var i bruk fra 1939 til 1962. Flyet var bygget av spanter, duk og duraluminium. og utstyrt med en Wright stjernemotor på 450 h/k.
Historie
Det finske flyvåpen bestilte en prototype i 1937. Den ble kalt VL Pyry I og bar kjennetegnet PY-1.
Første flyvning 29. mars 1938. Det finske flyvåpen bestilte 40 fly i mai. Byggingen av samtlige fly var klare våren 1941. Produksjonsserien fikk betegnelsen VL Pyry II og identifiseres som PY-2 - PY-41.
Flyet i bruk
De første flyene ble tildelt flyvåpnts skole i Kauhava i 1941. Om lag 700 piloter ble utdannet på dette flyet som i løpet av en 20-års periode akkumulerte ovel 56 000 flytimer. flyene ble tatt! ut av tjeneste 7. september 1962.
Frank Schepke
Frank Schepke (født 5. april 1935 i Königsberg, død 4. april 2017 i Kiel ) var en tysk roer som deltok i de olympiske leker 1960 i Roma.
Schepke ble olympisk mester i roing under Sommer-OL 1960 i Roma. Han var med på den tyske åtteren som vant konkurransen foran Sveits og Frankrike. Mannskapet var roerne; Schepke, Hans Lenk, Klaus Bittner, Moritz von Groddeck, Karl-Heinz Hopp, Kraft Schepke, Walter Schröder, Manfred Rulffs og Willi Padge som var styrmann.
Eshkol kraftverk
Eshkol kraftverk er et kombinert oljekraftverk og gasskraftverk i Israel. Det har en installert produksjonskapasitet på 1 449 MW, fordelt på 9 turbiner. Anlegget ble påbegynt omkring 1955, fikk første turbin installert i 1958 og stod ferdig i 1974. Energikilden er naturgass og olje.
Francesco Moricotti Prignani
Francesco Moricotti Prignani (død 6. februar 1394) var en av Den katolske kirkes kardinaler. Han var erkebiskop av Pisa 1372–1381.
Han var sannsynligvis fransiskanernes custos i Ferrara før han ble valgt til provinsialminister i ordenen i 1354 (gjenvalgt 1360). I 1367 ble han valgt til generalminister for hele ordenen, men snart etter avsatt etter det var kommet klagemål. Han ble rehabilitert av pave Urban VI og utnevnt til patriark.
Han ble kreert til kardinal den 18. september 1378 av pave Urban VI.
Cumberland County (Nord-Carolina)
Cumberland County er et fylke i den amerikanske delstaten Nord-Carolina.
Robert Trent Jones Golf Trail Championship
Robert Trent Jones Golf Trail Championship er en golfturnering på Korn Ferry-touren som ble arrangert for første gang i 2019 på Robert Trent Jones Golf Trail i Prattville i Alabama. Den første utgaven ble vunnet av amerikanske Lanto Griffin som slo landsmannen Robby Shelton i omspill.
Kyrkjebø kirke
Kyrkjebø kirke (Kyrkjebø kyrkje) er en langkirke fra 1869 i Høyanger kommune i Vestland fylke.
Byggverket er i tre og har 500 plasser.
Verv
Et verv er en oppgave, stilling (særlig ulønnet) eller virksomhet som man velges eller utpekes til.
Tillitsverv er verv man får som følge av tillit, og kan være et verv på en arbeidsplass, i en organisasjon eller et politisk verv.
Mario Kart Wii
Mario Kart Wii er det sjette spillet i serien Mario Kart til Wii (ekskludert arkadespillene som ikke er til konsoll). Spillet ble lansert 11. april 2008. Spillet inkluderer Wii-Wheel, som er revolusjonerende for Mario Kart-serien.
Verv
Politiske verv kan være verv innen et politisk parti, et offentlig verv på vegne av partiet eller et verv som folkevalgt. Offentlige verv er i første rekke deltakelse i utvalg, styrer og råd som er nedsatt av kommune, fylkeskommune eller Storting og regjering.
Styreverv kan være et politisk verv, et verv på vegene av aksjonærer eller arbeidstakere, eller et verv innen en ideell organisasjon eller en privat stiftelse.
Mario Kart Wii
Cuper og baner
Som i alle spillene i Mario Kart-serien har det vært Mushroom cup, Flower cup, Star cup og Special cup. Her er en liste over banene i de forskjellige cupene:
Star cup
Special cup
Shell Cup
Banana Cup
Leaf cup
Lightning cup
Spillbare karakterer
Her er en liste over spillbare karakterer. Noen kommer etter hvert som du spiller deg gjennom spillet. Det er totalt 26 karakterer i spillet.
Fortjenstordenen (Pakistan)
Fortjenstordenen (urdu: Nishan-i-Khidmat) er en pakistansk orden. Den ble innstiftet 19. mars 1957 til belønning av sivile fortjenester av Pakistan. Den rangerer som den sjette og siste av Pakistans ordener.
Inndeling
Ved innstiftelsen fikk Fortjenstordenen to grader. Antallet ble i 1960 utvidet til fire. Etter dette har Fortjenstordenen gradene:
Insignier
Ordenstegnene for Fortjenstordenen er endret en rekke ganger. Siden 1986 består ordenstegnet av en sølvstjerne med ni større tagger, som hver er en samling av fem mindre stråler. Stjernen har seks stråler i grønn emalje og tre i svart. Midtmedaljongen består av en laurbærkrans der ordensgraden er innskrevet. Ordensstjernen er en større utgave av ordenstegnet, men har i tillegg halvmåne og stjerne mellom de emaljerte strålene. Ordensbåndet er svart, hvitt og svart, med en smalere grønn stripe i midten.
Tildeling
Fortjenstordenen tildeles i hovedsak sivile til belønning av innsats for staten Pakistan. Også utlendinger kan tildeles ordenen. Innehavere av Fortjenstordenen har rett til å sette initialer tilsvarende graden de er utnevnt til bak sitt etternavn
Norske innehavere
Khalid Salimi ble i 2005 utnevnt til Fortjenstordenens tredje klasse, Sitara-e-Khidmat.
Longboard
Longboard er et type rullebrett. Det er som navnet tilsier ofte lengre enn den vanlige typen, men kan også være kortere. Det som skiller dem er at longboardet har større, mykere hjul som ruller bedre. Det har flere bruksmuligheter, hvor de vanligste er transport, «cruising», utfor, slalåm og «sliding».
Historie
Longbardet ble populært på starten av 90-tallet.
Brett og kjørestiler
Brett designet for transport er de mest vanlige typene longboard. Disse brettene er som oftest 100-130 cm lange og har ikke en kortere nese. Brettene er fleksible for å skape en mer behagelig kjøretur og er ofte formet for å minne om surfebrett. Truckene er festet relativt løst for å tillate skarpe svinger. Det er praktisk å ha en kicktail på et longboard designet for transport, slik at man kan løfte brettet når man kjører av fortauskanter.
Slalåmlongboards er designet for å kjøre sikk-sakk mellom hindringer så fort som mulig. Disse brettene er vanligvis 63-89 cm lange, og ofte lagd av høy-tech materialer som karbonfiber. De kortere brettene er vanligvis til hindringer plassert tett sammen, mens de lengre brettene blir brukt i brattere, raskere "baner" og til storslalåm. Mange slalomlongboardere har flere forskjellige brett som er beregnet på ulike typer "baner". Truckene er festet helt i endene av brettet, som ofte er veldig smale. Slalåmlongboards er nesten bare brukt til konkurrerende longboarding.
Bernard Petitjean
Bernard Thaddee Petitjean (ベルナール・プチジャン, født 14. januar 1829 i Blanzy-sur-Bourbince i Frankrike, død 7. oktober 1884 i Nagasaki i Japan) var en katolsk japanmisjonær tilhørende Det parisiske ytremisjonsselskap og biskop i Japan.
Longboard
Brett og kjørestiler
Speedbrett er som oftest brukt til å kjøre ned fjellveier så fort som mulig. Disse brettene er vanligvis 95-110 cm lange og veldig stive. Truckene er festet til endene av brettet for maksimere lengden på "hjulbasen". En lenger distanse mellom front -og bakhjulene, kjent som hjulbasen (engelsk: wheelbase), vil øke stabiliteten, mens en kortere hjulbase vil øke brettets svingpotensial. For å senke tyngdepunktet, har speedlongboard noen ganger en plattform som er bøyd nedover. Speedlongboradere bruker noen ganger strømlinjeformede hjelmer for å minske luftmotstand samt lærdresser for beskyttelse.
Bernard Petitjean
Virke i Japan
Pater Petitjean ankom Yokohama i 1862, ni år etter at han var blitt presteviet i hjemlandet 21. mai 1853. I august 1863 var han i Nagasaki sør i Japan for å holde oppsyn med byggingen av en katolsk kirke i byen. I desember 1864 ba japanske offiserer ham om å undervise i fransk ved regjeringsskolen der. Pater Petitjean gikk med på det, på betingelse av at han fikk fullføre byggingen av kirken i Oura med hjelp av japanske arbeidere.
Kirken ble innviet den 19. februar 1865. Under én måned etter, den 17. mars, kom en gruppe japanske «skjulte kristne» (kakure kirishitan) til kirkedøren og gav seg til kjenne for prestene Petitjean og Laucaigne.
Den 11. mai 1886 ble Petitjean utnevnt til apostolisk vikar for kirken i Japan, og samtidig til titulærbiskop. Han ble bispeviet 21. oktober 1866 av biskop Philippe François Zéphirin Guillemin, M.E.P.
Longboard
Brett og kjørestiler
Cruising er en avslappet stil, vanligvis med lav hastighet og involverer tricks hentet fra klassisk surfing (som hanging ten, cross-stepping, og drop-knee-turns). Cruiselongboards er typisk mye lenger enn the vanlige longboardet, og måler vanligvis fra 150 til 200 cm eller mer, og ligner ofte veldig på surfebrett.
Bernard Petitjean
Virke i Japan
Forfølgelser av disse «skjulte kristne», initiert av den japanske regjering, brøt ut i juli 1867, og deportasjoner fulgte i juli 1868. Tre tusen ble deportert fra Urakami i januar 1870.
MT «Kongsgaard»
M/T «Kongsgaard», kjenningssignal LJOH, 9467 grt, 15000, tdwt. bygget 1937, av Kockums Mekaniske Verksted, i Malmø, Sverige for Skibs A/S Solvang. Rederi A. Gowart Olsen. Stavanger
Longboard
Brett og kjørestiler
Triksebrett likner skateboard i form og konstruksjon, men er lenger og vanligvis bredere. Triksebrettene er sjelden lenger enn 110 cm. Triks som kan utføres på disse brettene er de samme som på skateborad, men tyngden og størrelsen krever større dyktighet og styrke hos skateren.
Bernard Petitjean
Virke i Japan
Forbudet mot kristendommen ble opphevet i mars 1873. Da bad Petitjean om 15 ferske misjonærer fra Frankrike; elleve var i gang på misjonsmarken påfølgende september. Laucaigne ble utnevnt til hjelpebiskop for Petitjean. Det ble opprettet et seminar for utdannelse av forkynnere i Nagasaki. På slutten av 1873 hadde misjonen to biskoper, 23 misjonærer, tre kirker, to seminarer, en pikeskole og to hjem for foreldreløse barn.
2023 i Haiti
Begivenheter i året 2023 i Haiti.
Bernard Petitjean
Virke i Japan
I 1876 ble misjonen delt i to vikariater – det sørlige ble ledet av biskop Petitjean som flyttet til Osaka, og det nordlige av Pierre-Marie Osouf som residerte i Tokyo. I mars 1879 fantes det katolske kirker i Tokyo, Osaka, Yokohama, Nagasaki, Hakodate og Kobe. Antallet katolikker var på 20 000.
Longboard
Bremsing
Når skateren skal bremse med foten drar man den lett langs bakken, mens man balanserer på brettet med den andre foten. Denne teknikken kan bli brukt for å redusere fart eller stoppe helt opp.
Carving er en effektiv måte å kontrollere farten mens man kjører i nedoverbakker. I stedet for å stoppe helt, kjører man i sikk-sakk som i en kontinuerlig "S" ved å lene seg vekselvis til høyre og venstre. Ved å kjøre slik kan farten kontrolleres og holdes ved en bestemt hastighet.
2023 i Haiti
Generelt
Haiti er et av verdens fattigste land, og er Latin-Amerikas fattigste land. Landet var i 2022 preget av politisk uro, sult og fattigdom, dette preger også landet i 2023. På grunn av dette var landet preget av vold, kriminalitet og gjengoppgjør, og kidnappinger for å kreve løsepenger er utbredt. Røde Kors anslår at det er rundt 95 væpnede gjenger som kjemper om kontroll over ulike deler av hovedstaden Port-au-Prince. Sykdommer som kolera og hiv/aids er utbredt. Landet har også vært rammet av flere naturkatastrofer de siste årene, med 11 orkaner siden 2010 og et større jordskjelv i 2021, som tok livet av minst 2.248 mennesker og skadet 12.200. Disse naturkatastrofene har hatt stor, negativ innvirkning på Haitis økonomi og levekår.
Longboard
Bremsing
Utføres ved å reise seg opp på brettet og strekke seg så mye som mulig mens man rekker ut armene for å skape så mye luftmotstand som mulig. Dette er i hovedsak brukt på speedbrett for å redusere farten, men er ikke en effekftiv måte å stoppe på. Dette fungere bare ved svært høy hastighet.
2023 i Haiti
Generelt
Pr april 2022 var Haiti nummer 160 av 188 land på Human Development Index over menneskelig utvikling, og 62 % av befolkningen over 15 år kan lese og skrive.
Truls
Truls er et opprinnelig dansk mannsnavn med opprinnelse i norrøne Þórgísl, dannet av gudenavnet Tor og et ledd som kan bety «pant, gissel», «pilskaft» eller «våpenskaft».
Longboard
Bremsing
I store hastigheter og i situasjoner hvor det er behov for å stoppe fortere enn det luftbremsing og carving tillater, blir slides mye brukt. Det utføres ved at en eller to hender legges i bakken for å få minst mulig vekt på decket slik at det kan skyves ut i en kontrollert sladd. Utøverne bruker spesielle hansker med harde plastikkplater festet i håndflaten og på fingrene for å unngå skrubbsår og for å minske friksjonen. Denne teknikken blir stort sett bare brukt av DH skatere. Tricksliding er også utbredt, men gjøres ikke for å bremse og det blir som regel brukt spesielle decks og hjul i duro 85A og oppover.
MT «Kongsgaard»
Skipet ble torpedert utenfor Curaçao den 21.feb. 1942. Skipet var på vei fra Venezuela til Curaçao med olje. Usikkert hvor mange som overlevde 8 eller 9, av en besetning på 46.
Truls
Etymologi
Truls er en opprinnelig dansk kortform av mannsnavnet Thrugils, den gamle danske formen av Torgils, som har opprinnelse i norrøne Þórgísl. Dette navnet er dannet av det norrøne gudenavnet Þórr (Tor) i kombinasjon med norrøne gísl, «pant, gissel», langobardiske gísil, «pilskaft» eller norrøne geisli, «våpenskaft». Thyrgils er den gammelsvenske formen av navnet.
Torjus er, via Torjuls og Torgjuls, en norsk dialektform av Torgils.
Troels og Truels er yngre danske former av gammeldanske Thrugels og Thrugils.
Utbredelse
Þórgísl og Þórgils er kjent brukt i 26 nordiske runeinskripsjoner, så disse navnene var sannsynligvis vanlige i vikingtiden. Den mest utbredte skrivemåten av navnet var (þorkisl). Þorgyls var et vanlig navn i Norge på 1200-tallet. Torgils var et vanlig navn i Norge i siste del av middelalderen. Over 140 forskjellige personer med navnet er nevnt i Regesta Norvegica. Formen Truls er kjent brukt i Norge og Sverige fra 1400-tallet, men har aldri vært like utbredt som de eldre formene var. Truls er kjent brukt i norske middelalderballader, blant annet i «Truls med bogjin». Navnet var i begge landene mest brukt på slutten av 1990-årene.
Formen Torgil er kjent i Sverige fra 1881, Torgils fra 1900 og Tyrgils fra 1907. Troels var mest brukt i Danmark i 1970- og 1980-årene.
Truls og Torjus har navnedag i Norge:
Truls og varianter av dette er i bruk i flere nordiske land, men er ikke blant de vanligste navnene.
Kjente personer med navnet
Personene i listen er ordnet kronologisk etter fødselsår.
Robert Hassel
Robert Gottfried Schwencke Hassel (født 3. juli 1914 på Hamar, død 14. januar 1945 i Tyskland) var en norsk motstandsmann og jagerflyver under andre verdenskrig. Han var aktiv fra de alliertes første seier mot Tyskland i slaget om Narvik fra 9. april 1940 til han omkom i en luftkamp 14. januar 1945.
Bakgrunn
Robert Hassel var sønn av apoteker Einar Hassel fra Drøbak og Olga Schwencke fra Hamar. Hassel-slekten kommer opprinnelig fra Kragerø og Kongsberg og Schwencke fra Drammen. Ved årsskiftet til 1921 flyttet familien Hassel til Oslo blant annet for at faren, Einar, skulle drive apotek Nordstjernen sammen med sin fetter, Peter Hassel Gierløff. Helsen til unge Robert Hassel ble under perioden i Oslo truet av en kraftig astma, og faren søkte derfor etter bevilling til å drive Kabelvågs apotek i Lofoten. Bevillingen ble innvilget og familien flyttet til Kabelvåg i 1930. Klimaet i Lofoten hadde som forventet en gunstig effekt på Hassels astma. Onkelen Peter Albert Alfsen hadde allerede flyttet fra Hamar til Svolvær noen år tidligere og var innehaver av apoteket i Svolvær. Før krigen var Hassel reklametegner.
9. april 1940 og slaget om Narvik
På sensommeren 1939 meldte Hassel seg til militærtjeneste sammen med sin nære venn fra Kabelvåg, Hilmar Torgersen. De ble innkalt til Elvegårdsmoen, ved Bjerkvik i Narvik kommune. Torgersen og Hassel endte opp i samme kompani, tropp og lag i tjenesten som ble kalt nøytralitetsvakt. Etter at Norge ble hærtatt av Tyskland den 9. april 1940, hadde Lofoten- og Vesterålsbataljonen mobilisering på Finnsnes. Her meldte de seg frivillig til fenrik Paulsens skipatrulje som sluttet seg til de allierte styrkene i Ofoten. Overfarten til Bogen i Ofoten med ishavsskuta Solbjørn ble Hassel og Torgersen utsatt for det første av flere angrep fra tyske jagerfly.
Fremme ved Bogen beordret den engelske øverstkommanderende for Ofoten at troppen skulle patruljere området mellom Lenvik og Snubba fram til Holmvatn. Tyske styrker hadde stillinger langs riksveien over Veggfjellet. Samer i området informerte patruljen om at de hadde sett tyske soldater kledd i norske uniformer. Ved retur til Lenvik ble patruljen beskutt av sine egne allierte og måtte først søke dekning, for så å gå en omvei rundt for å slutte seg til egne styrker fra baksiden. Problemet ble løst ved å avtale tidspunkter, feltrop og spesiell bekledning ved neste retur til Lenvik. Området for patruljeringen ble utvidet til Skallvatn. Ellers bestod oppgavene i å fungere som eskorte for engelske, franske og polske styrker og hjelpe dem med tilpasning til vinterforholdene. Tyskerne trakk seg tilbake fra Veggfjellet og ned til Trollvik og Paulsens skitropp rykket etter sammen med polske styrker. Rett før Trollvikbakkene kom det til skuddveksling med tyske stillinger og patruljen gikk opp til Båtvatnet for å bruke maskingevær og sette opp bedre stillinger. Etter en tyngre skuddveksling trakk de tyske soldatene seg tilbake. Neste dag rykket skitroppen frem i spredt formasjon og lot polakkene danne baktropp med trugene sine. Salvene fra de tyske soldatene gav ingen resultater mot skitroppen som var iført forsvinningsdrakter. Ilden ble bare delvis besvart fra skitroppen. De tyske soldatene trakk bort mot Herjangen og gikk inn i biler som kom kjørende fra Bjerkvik. De kjørte fullastet tilbake mot Bjerkvik, mens tyske fly dukket opp og feide terrenget med sine mitraljøser. Samtidig, den 12. mai, rykket flere engelske jagere inn i fjorden og startet en kanonade mot Bjerkvik. Tyskerne rømte så området og Paulsens skitropp kunne gå uhindret videre sammen med polakkene inn i Bjerkvik. De ble satt under fransk kommando i den krigsherjede bygda som stadig ble angrepet av tyske fly.
Neste oppdrag startet med samling i Gratangen, til kaptein Hernes kompani. Ved utmarsj fikk de ikke vite hvor de skulle gå, men det ble etter hvert klart at det bar tilbake til Bjerkvik. De stoppet ikke i Bjerkvik, men marsjerte videre opp Vassdalen forbi Hartvikvatnet. Etter en kort pause bar det videre opp Bukkedalen. Stadig måtte de søke dekning for fiendtlige jagerfly og de hørte lyden maskingevær-ild og tyngre artilleri. Hassel og Torgersen måtte hente proviant og forsyninger tilbake i Vassdalen og frakte disse opp til fjellene forbi Bukkedalen. Om natta plyndret de kontainere som ble sluppet fra tyske fly. ved kapituleringen 8. - 10. juni befant de seg nede ved Jernvatnet hvor det senere ble anlagt en fangeleir som ble kalt Serberleiren. De fikk ordre om å trekke seg tilbake til Elvegårdsmoen for lovlig dimmitering og reiste hjem som sivile.
Lofotraidet, Operasjon Claymore
Ved den britisk-norske kommandoaksjonen kalt Operasjon Claymore valgte Hassel og flere av hans bekjente å flykte fra Lofoten til Storbritannia. Josef Terboven beordret represalier mot lokalbefolkningen, og familiene til flyktningene spesielt. Folk i Kabelvåg måtte stille opp på torget, og da Einar Hassel ble ropt opp for å bli arrestert kom det protester mot at stedets eneste apoteker skulle forsvinne. Protestene ble tatt til følge, og Hasselfamilien ble i Kabelvåg til de senere flyttet til Trondheim.
Little Norway
Ifølge manifestet til S/S Sandar kom de fire vennene fra Kabelvåg; Tore Skjeseth, Karl Gustav Silsand, Olav Gabrielsen og Robert Hassel til havna i New York den 22. juli 1941. Skjeseth, Silsand og Hassel var i «flygerkull nummer 1 (jagerflygere)» ved flygeskolen ved Flygevåpnenes Treningsleir i Toronto. Gabrielsen fulgte etter i flyverkull nr. 3.
332 skvadron
Skjeseth og Silsand hadde begge omkommet i luftkamp bare noen dager før Robert Hassel kom til 332 skvadron den 1. september 1942. Gabrielsen sluttet seg til skvadronen den 5. mai året etter. I 1943 skjedde årets første luftkamp den 17. januar. Både 332 og 331 skvadronen møter på briefingrommet til North Weald for Rodeo 150. De skal terge fiendtlige fly til kamp på et offensivt tokt. Utenfor Knokke i Flandern blir nordmennene utsatt for luftvernild. Ved kysten av Walcheren, Nederland, oppdages to fiendtlige fly av typen Focke-Wulf Fw 190. Mens 332 formasjonen klatrer havner sersjant Hassel (Red 2) noe bak de andre og stuper ned fra 10 000 fots høyde og går til angrep mot tyskerne. Han følger den siste av de tyske flyene ned til 5000 fots høyde og bruker både maskingevær og kanoner i en avstand på 300 meter. En større firkantet del av det skadde tyske flyet er nær ved å treffe Hassels eget fly, og han slutter seg tilbake til 332 formasjonen. Tyskerne stuper svakt inn mot land.
I et stup under en dogfight 3. februar 1943 fikk Hassel en kraftig øreskade. Etter hendelsen ble han overført til Sector Gunnery, North Weald, hvor han fløy slepemål med Miles Martinette-fly fra 23. mars. Samme måned overføres han til eskorte skvadronen 611 på Coltishall. Returen til 332 skvadronen skjer i juli, året etter.
I august 1944 giftet Hassel seg med Iris May Nellie Roper fra Buckhurst Hill, Essex.
Hassel logget i alt 475 flygninger med jagerflyet av typen Supermarine Spitfire, primært for 332- og 611 skvadron.
Krigens siste dogfight
Hassel og sersjant Trygve Ivan Syvertsen fra 332 skvadron og fenrik John Peder Ditlev-Simonsen fra 331 skvadron omkom alle under luftkamp i området mellom Rheine og Osnabrück i Tyskland den 14. januar 1945. Fra Vera Henriksens bok, Luftforsvarets historie, bind 2:
Bosea cypria
Bosea cypria er en 1–2 m høy, eviggrønn busk i amarantfamilien. Den er endemisk for Kypros der den vokser fra havets nivå opp til 600 m.
Currituck County
Currituck County er et fylke i den amerikanske delstaten Nord-Carolina.
Dare County
Dare County er et fylke i den amerikanske delstaten Nord-Carolina.
Emanuel Lasker
Emanuel Lasker (1868–1941) var en tysk sjakkspiller og matematiker.
Lasker ble den andre offisielle verdensmesteren i sjakk da han i 1894 slo Wilhelm Steinitz i New York City, Philadelphia og Montreal med sifrene 12–7 (ti seire, fire remiser og fem tap). Han vant også en revansjekamp mot Steinitz i Moskva 1896/1897 med sifrene 12,5–4,5. Lasker forsvarte verdensmestertittelen i 27 år, lenger enn noen annen.
I 1911 ønsket José Raúl Capablanca å spille om verdensmestertittelen, men av ulike grunner ble oppgjøret lenge ikke noe av. Dette skyldes ikke minst at Lasker krevede uvanlig høye prispenger, i tillegg til at første verdenskrig kom i mellom. I 1920 ba Lasker om å få trekke seg tilbake og gi tittelen til Capablanca, men Capablanca ønsket å slå Lasker i en tittelkamp, noe han gjorde i 1921.
Lasker er kjent for en «psykologisk» spillemetode som framfor alt kjennetegnes ved at han gjerne valgte et annet trekk enn det objektivt sterkeste dersom han mente at det ville få motstanderen til å føle seg usikker.
Douglas (film)
Douglas er en norsk film fra 1970 regissert av Pål Bang-Hansen. Den er en satire om livet til den overivrige etterretningsagenten Douglas, som var Rolv Wesenlunds første seriøse rolle.
Handling
Filmen handler om den hemmelige agenten Douglas. Med nøktern effektivitet vier han sitt liv til jobben. Douglas tror han arbeider for en god sak, slik at han regner seg som fritatt fra samfunnets alminnelige spilleregler. Douglas er sleip, småborgerlig og usympatisk, og tror at hans status som ansatt i etterretningspolitiet forsvarer overgrep mot andre mennesker.
Bakgrunn
Filmen er en kritikk av politiets etterretningstjeneste, og er løst basert på forfatteren Haavard Haavardsholms roman De skjulte tjenester fra 1968. Haavardsholm hadde vært journalist i Arbeiderbladet, og den kontroversielle boken handlet om at ansatte i etteretningstjenesten misbrukte rollen sin og bidro til å skape et overvåkingsamfunn. Boken innledes med et sitatet fra høyesterettsadvokat J. C. Mellbye: «Dersom vi mener på alvor at vi skal forsvare oss, er vi nødt til å akseptere de skjulte tjenester».
I en diskusjon om filmen i 1970 uttalte Bang-Hansen at Douglas også skulle speile mentaliteten hos folk flest, slik den kommer til uttrykk i eksempelvis leserinnlegg i avisene, preget av fordommer mot «intellektuelle, kunstnere, degos og jøder, moralisme og mentalitet». Hovedpersonen Douglas’ skråsikre og småborgerlige vesen skulle representere disse holdningene, men Bang-Hansen mente at få av datidens anmeldere fanget opp poenget.
Om filmen
Bang-Hansen hadde sine tvil om å bruke Wesenlund i hovedrollen, da komponist og produsent Egil Monn-Iversen foreslo komikeren, men var ikke avvisende, ettersom han tidligere hadde benyttet seg av Wesenlund i kortfilmen How I became an art collector without really trying fra 1966, der hovedpersonen vandrer forvirret rundt i gatene med en kunstinstallasjon av Per Kleiva på slep, som han ikke aner hva han skal bruke til.
Parallelt med produksjonen skrev Bang Hansen Dager med Douglas, en dagbok der han formulerte tanker om arbeidet med filmen. Boken gir et innblikk i norsk filmproduksjon på begynnelsen av 1970-tallet og hva Douglas betød for ham personlig.
I dagboken reflekterer regissøren over hvorfor bruken av Kodak 4X, som gir bildet en skitten, grovkornet karakter, var optimalt for akkurat denne fortellingen.
Mottakelse
Anmeldelsene av filmen var for det meste positive.
Gunvor Gjessing i Aftenposten skrev: «Pål Bang-Hansens film, som er fritt laget efter Haavard Haavardsholms roman De skjulte tjenester, avromantiserer den hemmelige agent og gjør han direkte sympatisk. Douglas er et selvtilfreds, fordomsfullt menneske som tror han gjør en god jobb, og det nifse ved han er at han representerer en holdning som er sterkt utbredt: Det "normale" menneskes mistro mot alle som er litt annerledes. Hos Douglas er denne mentaliteten riktignok drevet ut i det ekstreme - med fatale følger, siden han får opptre ukontrollert. (...) Det spørs bare om filmen er provoserende nok. At den ikke handler om de skjulte tjenester i ett bestemt land, er i og for seg ingen innvending, men siden den heller ikke klargjør forbindelsen mellom Douglas og hans oppdragsgivere, lider den av en viss mangel på konkret forankring.»
Bjørn Granum skrev i Arbeiderbladet: «10,2 meter norsk synd har Statens Filmkontroll sakset, og det er ikke rart at regissøren er forbitret. Men det er jo 2487,8 meter igjen, og det er i grunnen synd at sex-innslagene har avledet oppmerksomheten fra resten av filmen, trass i den åpenbare berettigelse disse scenene har, og trass i den viktige prinsipielle side av saken. For det står nemlig fast at Pål Bang-Hansen har skapt en film han har all grunn til å være bekjent av - en film som bitvis når de helt store høyder og som hele veien er engasjerende og intelligent laget. (...) Rolv Wesenlund leverer et fantastisk spill som den småborgerlige, men farlige Douglas. Ikke en nyanse går tapt i skuespillerens tolkning, og den som til nå har ansett Wesenlund utelukkende for å være en begavet klovn må begynne å tro om igjen.»
Sensur
Douglas er kjent for å være den første norske spillefilmen som ble sensurert av Statens filmkontroll. Ti meter film, tilsvarende om lag 22 sekunder, ble fjernet – hovedsakelig sexscener (såkalte obskøniteter). Bang-Hansen var klar over at det kunne skje, og ønsket spesifikt å la filmen gjennmomgå sensur – som en forlengelse av filmens tematiske diskusjon: «Filmen er gjort sterk for den konsekvente holdnings skyld. Statens filmkontroll er en del av «de skjulte tjenester». Enkeltmennesker er plukket ut for å bestemme hva vi andre skal ha lov å se, hvor grensen for ærbarhet og forståelse går. Vanligvis får ingen alminnelige kinogjengere vite hva som blir klippet eller hvor.»
Som en konsekvens av dette skapte filmen debatt, og regissøren ble invitert for å forsvare sine hensikter, i en debatt på Hordalaget i Oslo den 9. mars 1970. Bang-Hansen redegjorde for at Douglas var ment å være både «grisete og plump» – at han bevisst hadde gått inn for ikke å lage en «kunstnerisk» film. Han hevdet at det norske publikummet slett ikke ønsket seg seriøse filmer, og derfor burde få som fortjent; Douglas ble laget på trass, og skulle bli «Norges første grisefilm».
Etter at filmen hadde blitt vist på kino i Norge, viste Sveriges Radio filmen usensurert på svensk TV.
Liste over vinnere av Guldbaggen i kategorien Beste mannlige birolle
Liste over vinnere av Guldbaggen i kategorien Beste mannlige birolle sammen med øvrige nominerte.
Hamlet (1948)
Hamlet er en britisk dramafilm fra 1948 basert på Shakespeares klassiske drama med samme tittel. Den er regissert og produsert av Laurence Olivier. Olivier bekler også hovedrollen som Hamlet, mens andre sentrale roller spilles av Basil Sydney, Eileen Herlie og Jean Simmons. Filmen ble belønnet med fire Oscar, inkluderte for Beste film. Den ble også belønnet med «Gran Premio Internazionale» ved Filmfestivalen i Venezia.
Hamlet er blitt beskrevet som den mest legendariske filmatiseringen av det klassiske stykket til William Shakespeare. Hamlet var den første britiske filmen som fikk Oscar for beste film.
Handling
Hovedrollen i Hamlet er prins Hamlet av Danmark, sønn av den nylig avdøde kong Hamlet. Etter dødsfallet går kongens bror Claudius hen og ekter den døde kongens enke Gjertrud (og prins Hamlets mor).
Filmen følger den generelle historien i stykket, men kutter nesten halvparten av dialogen, og inkluderer en fortellerstemme som representerer Hamlets grunnleggende problem som ubesluttsomhet.
Om filmen
Hamlet har fått så mye som 91 % på Rotten Tomatoes.
Den ble godt mottatt av VG anmelder, som i 1948 skrev: «''Hamlet er en av de skjønneste filmer som er laget i England, kultivert i fotografering, spill og tale og av form annerledes enn «Henrik V». Olivier — som naturligvis selv spiller hovedrollen — er både produsent og instruktør, og han har i planleggingen av filmen lagt vekt på å stramme inn handlingen, klarlegge den vidløftige intrigen og skape spenning mellom de mange monologene. Dette har han greid, og det er imponerende at han allikevel bevarer skuespillets eiendommelige, litt langsomme rytme''». ''
Journalist Sven Egil Omdal beskrev den i 2010 på følgende måte: «''To see or not to see? Definitivt det første. Laurence Olivier, som også regisserte, satte en standard for hvordan den hevngjerrige danske prinsen skal spilles''».
Trondheim–Orkladal Billag
Trondheim–Orkladal Billag A/S (TOB) ble stiftet i 1918 under navnet A/S Orkla Autotrafik. Navnendringen skjedde i 1929 da selskapet skulle satse med på rutebilkjøring til Trondheim.
Virksomhet
Selskapets hovedrute var i alle år Berkåk–Meldal–Løkken–Fannrem–Orkanger–Trondheim.
Etter en forhandlingsperiode over flere måneder ble TOB 15. oktober 1973 overtatt av Hemne og Vinje Billag. Det nye selskapet tok navnet Hemne Orkladal Billag (HOB).
Gruben barneskole
Gruben barneskole er en barneskole med adresse Skolealléen 2 på Gruben i Rana kommune, på Helgeland i Nordland. Skolen ble tatt i bruk i 1955, og ble siste gang utvidet fra 1996 til 1997.
Trondheim–Orkladal Billag
Virksomhet
Ved overtakelsen i 1973 hadde TOB 76 ansatte.
Verdenslekene 2013
Verdenslekene 2013 var de niende Verdenslekene og ble arrangert i Cali i Colombia fra 24. juli til 4. august 2013.
Rialto
Rialto (av rivo alto eller rivoaltus «den høye bredden») er et område i bydelen San Polo i Venezia i Italia, og er særlig kjent for sitt torg og Rialtobroen.
Verdenslekene 2013
Vertsby
Verdenslekene 2013 ble opprinnelig tildelt de tyske byene Duisburg og Düsseldorf. Men på slutten av 2008 trakk Duisburg og Düsseldorf seg som arrangører, fordi de ikke kunne sikre finansieringen, blant annet som følge av finanskrisen i 2007-08.
Gruben barneskole
Skolen har omkring 450 elever og 60 ansatte, og er en av de største skolene i Rana.
Rialto
Området ble bebygget på 800-tallet på et lite område mellom en rekke små øyer på begge sider av den daværende Rio Businiacus. Etter utgravinger og utfyllinger ble elven til Canal Grande og området ble Rialto og dette var bare området på den venstre bredden av den tidligere elven, da kanalen. Utbygging skjøt særlig fart etter at dogen Agnello Participazio etablerte seg her og gjorde dette området til en sentral del av byen, med det første dogepalasset.
Verdenslekene 2013
Vertsby
To alternative byer kontaktet IWGA og tilbød seg å arrangere disse lekene: Pretoria i Sør-Afrika og Cali i Colombia. Under Verdenslekene 2009 i Kaohsiung i Taiwan kunngjorde IWGA at Cali fikk retten til å arrangere Verdenslekene 2013.
Reading oljekraftverk
Reading oljekraftverk er et kombinert oljekraftverk i Israel. Det har en installert produksjonskapasitet på 524 MW, fordelt på 4 turbiner. Anlegget ble påbegynt omkring 1950, fikk første turbin installert i 1953 og stod ferdig i 1971. Brenselkilden er olje.
Verdenslekene 2013
Idretter
Det konkurreres i 31 offisielle idretter og 5 demonstrasjonsgrener.
Rialto
Etter hvert som markedshandelen økte, både som detaljist- og grossistmarked og det ble bygget større varehus, særlig det kjente Fondaco dei Tedeschi («tyskernes vertshus») første bygning fra 1228, dagens bygning fra 1505/1508. Det var omsetning av luksusvarer, men også banker og forsikringsbyråer som etablerte seg i området, sammen med byens skattemyndigheter. Også byens slaktehus lå i Rialto.
Verdenslekene 2013
Medaljene
1 000 av medaljene som ble produsert til denne utgaven av Verdenslekene hadde en skrivefeil, slik at det stod «Word Games» i stedet for «World Games». Ifølge firmaet som produserte medaljene hadde flere fra arrangørene godkjent medaljenes design, uten å oppdage feilen, bl.a. Coldeportes direktør Andrés Botero og Rodrigo Otoya fra Verdenslekenes orgasisasjonskomité. Produsenten påpkte også at ifølge selskapets regler har de ikke noe ansvar for slike feil som oppdages etter at designet er godkjent av kunden. Ordføreren i Cali omtale hendelsen som «storm i et vannglass», og påpekte at feilen på ingen måte underminerer betydningen av medaljene og ånden til lekene.
Rialto
De fleste av bygningene i Rialto ble ødelagt av en bybrann i 1514, den eneste som klarte seg fullstendig var San Giacomo di Rialto, mens de øvrige måtte gradvis gjenoppbygges.
Verdenslekene 2013
Offisielle idretter
Fargekoding: {{legend|#ccccff|Vertslandet er markert i blått.|border=solid 1px #AAAAAA}} Endelig medaljeoversikt etter alle 171 øvelsene:
Rialto
Området er fortsatt et travel marked, med det daglige Erberia frukt- og grønnsaksmarked og fiskemarkedet Campo della Pescheria.
Verdenslekene 2013
Demonstrasjonsgrener
Fargekoding: {{legend|#ccccff|Vertslandet er markert i blått.|border=solid 1px #AAAAAA}} Endelig medaljeoversikt etter alle 171 øvelsene:
Rialto
Rialto opptrer flere steder i litteraturen, særlig kjent fra William Shakespeares Kjøpmannen i Venedig (første akt, tredje scene) og i Elizabeth Barrett Brownings Sonnets from the Portuguese (Sonnet nr 19).
Gezer kraftverk
Gezer kraftverk er et kombinert oljekraftverk og gasskraftverk i Israel. Det har en installert produksjonskapasitet på 1 332 MW, fordelt på 6 turbiner. Anlegget ble påbegynt omkring 1995, fikk første turbin installert i 1998 og stod ferdig i 2008. Energikildene er naturgass og dieselolje.
Gigantour
Gigantour er en seks uker lang heavy metal-festival som reiser fra sted til sted. Gigantour ble arrangert av Megadeth-formann Dave Mustaine for første gang i 2005, da kun på amerikansk jord. I 2006 tar Gigantour turen innom Australia.
Navnet Gigantour er inspirert av anime-serien Gigantor fra 1960-tallet.
Walter Schröder
Walter Schröder (født 29. desember 1932), tysk roer som deltok i de olympiske leker 1960 i Roma.
Schröder ble olympisk mester i roing under Sommer-OL 1960 i Roma. Han var med på den tyske åtteren som vant konkurransen foran Sveits og Frankrike. Mannskapet var roerne; Schröder, Hans Lenk, Klaus Bittner, Moritz von Groddeck, Karl-Heinz Hopp, Kraft Schepke, Frank Schepke, Manfred Rulffs og Willi Padge som var styrmann
USS «Abraham Lincoln» (CVN-72)
USS «Abraham Lincoln» (CVN-72) er et amerikansk hangarskip i Nimitz-klassen med hjemmehavn på marinebasen Everett i Washington.
Rana ungdomsskole
<mapframe latitude="66.315587" longitude="14.153481" zoom="13" width="400" height="300">{ "type": "FeatureCollection", "features": [ {     "type": "Feature", "properties": {}, "geometry": { "type": "Point", "coordinates": [ 14.146664,         66.312187        ]      }    },    {      "type": "Feature", "properties": {}, "geometry": { "type": "Point", "coordinates": [ 14.148674,         66.315196        ]      }    }  ] } Rana ungdomsskole er en ungdomsskole med adresse Johan Nygaardsvolds gate 27 og Skolegata 22 i Mo i Rana i Rana kommune, på Helgeland i Nordland. Skolen er fordelt på to bygg, avdeling Mo for 8. trinn og avdeling Moheia for 9. og 10. trinn. Skolen ligger i byggene til gamle Mo Ungdomsskole og Moheia Videregående Skole. Forgiverskolene er Lyngheim barneskole, Gruben barneskole, Hauknes barneskole, Ytteren barneskole, Båsmo barneskole og Selfors barneskole.
Avgiverskole er Polarsirkelen videregående skole.
Calybe
Calybe er en slekt av løpebiller.
Rana ungdomsskole
Skolen har omkring 800 elever og 120 ansatte, deriblant ansatte ved Rana Voksenopplæring.
Calybe
Utseende
Små (ca. 5-6 millimeter), avlange, mer eller mindre brokete fargede, litt maurlignende løpebiller. Hodet er stort med utstående fasettøyne, antennene tynne og middels lange. Pronotum er hjerteformet, ikke bredere enn hodet. Dekkvingene er litt rundede med fine lengdestriper, gjerne med lyse tegninger.
Levevis
Artene lever på grusete elvebredder, og er dagaktive.
Utbredelse
Slekten er hovedsakelig neotropisk, men går nord til det sørvestlige USA.
Kleefstras syndrom
Kleefstras syndrom (9q34.3 deletion syndrome) er et sjeldent syndrom som er årsak til utviklingshemning av varierende grad. I starten av 2023 var det mellom 20 og 30 personer i Norge med kjent kleefstras syndrom.